13. ข้อมูลทางการเงินที่สำคัญ

ข้อมูลทางการเงินโดยสรุป ของบริษัท เพรซิเดนท์ เบเกอรี่ จำกัด (มหาชน)

งบแสดงฐานะการเงินตามวิธีส่วนได้เสีย

( หน่วย : ล้านบาท )

[]

  งบแสดงฐานะการเงินตามวิธีส่วนได้เสีย(ต่อ)

( หน่วย : ล้านบาท )

[]

  งบกำไรขาดทุนเบ็ดเสร็จตามวิธีส่วนได้เสีย

( หน่วย : ล้านบาท )

[]

  งบกระแสเงินสดตามวิธีส่วนได้เสีย

  ( หน่วย : ล้านบาท )

[]

  งบกระแสเงินสดตามวิธีส่วนได้เสีย (ต่อ)

( หน่วย : ล้านบาท )

[]

  อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัท

+-----------------------------------------------------------------------+
| []                                                                    |
|                                                                       |
| * ใช้สูตรคำนวณจากเดิม ต้นทุนขาย/ เจ้าหนี้การค้าถัวเฉลี่ย เป็น ยอดซื้อสุทธิ/            |
| เจ้าหนี้การค้าถัวเฉลี่ย                                                      |
|                                                                       |
| ปรับย้อนหลังถึงปี 2555 เพื่อนำมาเปรียบเทียบ                                    |
+-----------------------------------------------------------------------+

14. การวิเคราะห์และคำอธิบายของฝ่ายจัดการ (Management Discussion and Analysis:
MD&A)

1. ภาพรวมผลการดำเนินงาน

จากภาวะเศรษฐกิจภายในประเทศที่ชะลอตัว รวมทั้งผู้บริโภคมีการใช้จ่ายน้อยลง
แต่ด้วยผลิตภัณฑ์ของบริษัทเป็นสินค้าประเภทอาหารและด้วยการจัดการที่มุ่งเน้นให้สินค้าเข้าถึงกลุ่มลูกค้าได้ทุกเพศ
ทุกวัย รวมถึงการออกผลิตภัณฑ์ใหม่ ๆ เพื่อเพิ่มความหลากหลายให้แก่ผู้บริโภค
ทำให้ผลการดำเนินงานในปี 2557 ของบริษัทยังคงเติบโตได้อย่างต่อเนื่อง โดยมีรายได้รวมจำนวน
6,914.17 ล้านบาท เพิ่มขึ้น 474.02 ล้านบาท หรือเพิ่มขึ้นร้อยละ 7.36 บริษัทมีกำไรสุทธิ
จำนวน 1,041.18 ล้านบาท เพิ่มขึ้นร้อยละ 10.26 จากปี 2556

2. ผลการดำเนินงาน และความสามารถในการทำกำไร (Results of Operations)

รายได้จากการขาย

บริษัทฯ มีรายได้จากการขาย ในปี 2557 และ 2556 จำนวน 6,853.21 ล้านบาท และ
6,388.57 ล้านบาท ตามลำดับ คิดเป็นเติบโตร้อยละ 7.27
มีผลมาจากการวางจำหน่ายผลิตภัณฑ์ใหม่
รวมถึงการจัดทำโฆษณาและรายการส่งเสริมการขายอย่างต่อเนื่อง
โดยบริษัทเน้นการเพิ่มยอดขายและการกระจายสินค้าให้ทั่วถึงผู้บริโภคมากขึ้น

ทั้งนี้รายได้จากการขายสามารถแยกตามประเภทช่องทางการจัดจำหน่ายได้ดังนี้

รายได้แยกตามประเภทช่องทางการจัดจำหน่าย

  หน่วย:ล้านบาท

[]

1. ธุรกิจเบเกอรี่ค้าส่ง

ในปี 2557 รายได้จากธุรกิจเบเกอรี่ค้าส่ง มีสัดส่วนร้อยละ 90.95 ของรายได้จากการขาย
เพิ่มขึ้นจากปีก่อนเป็นจำนวน 374.61 ล้านบาท หรือเพิ่มขึ้นร้อยละ 6.39
เนื่องจากการเติบโตของขนมปังชนิดแผ่น (Sliced Bread) ได้แก่ รอยัลเบรด
เป็นขนมปังแผ่นหนาเนื้อนุ่ม เริ่มวางจำหน่ายเมื่อปลายปี 2556 และได้รับความนิยมจากผู้บริโภค
เพิ่มขึ้นอย่างต่อเนื่องในปี 2557 รวมทั้งขนมปังแผ่นแบบอื่น ๆ
ที่ยังคงครองใจผู้บริโภคมาเป็นเวลายาวนาน ทำให้กลุ่มขนมปังชนิดแผ่น (Sliced Bread)
เติบโตร้อยละ 13.74 ในส่วนของผลิตภัณฑ์พร้อมทาน เติบโตร้อยละ 6.22
โดยเฉพาะโดนัทเค้กที่มีการเพิ่มรสชาติให้หลากหลายขึ้น ในส่วนของ Hamburger Bun and
Hotdog Bun ยอดขายลดลง

2. ธุรกิจเบเกอรี่ค้าปลีก

ในปี 2557 รายได้จากธุรกิจเบเกอรี่ค้าปลีก มีสัดส่วนร้อยละ 2.40 ของรายได้จากการขาย
เพิ่มขึ้นจากปีก่อนเป็นจำนวน 6.7 ล้านบาท หรือเพิ่มขึ้นร้อยละ 4.25
โดยส่วนใหญ่เป็นการเพิ่มขึ้นของยอดขายเค้กมาดามมาร์โก้ ที่มีการเปิดสาขา Marco Shop เพิ่มขึ้น
4สาขา จากปี 2556

3. ธุรกิจฟาสต์ฟู้ด & ร้านอาหาร และธุรกิจส่งออก

ในปี 2557 รายได้จากธุรกิจฟาสต์ฟู้ด & ร้านอาหาร และธุรกิจส่งออก มีสัดส่วนร้อยละ 6.54
และร้อยละ 0.11 ของรายได้จากการขาย ตามลำดับ

รายได้อื่น

ในปี 2557 บริษัทมีรายได้อื่นจากดอกเบี้ยรับจำนวน 46.5 ล้านบาท เพิ่มขึ้นร้อยละ 49.2
จากปีก่อน มีผลมาจากเงินฝากธนาคาร เงินลงทุนในตั๋วแลกเงิน และ การลงทุนในกองทุนส่วนบุคคล
บริษัท เพรซิเดนท์ เบเกอรี่ จำกัด (มหาชน)

ต้นทุนขาย

ต้นทุนขายในปี 2557 มีจำนวน 4,188.18 ล้านบาท เพิ่มขึ้น 211.42 ล้านบาท หรือเพิ่มขึ้นร้อยละ
5.32 จากปีก่อน เนื่องจากการใช้วัตถุดิบและบรรจุภัณฑ์มากขึ้นตามยอดขาย
และส่วนหนึ่งมาจากราคาวัตถุดิบบางรายการปรับขึ้น
อย่างไรก็ดีบริษัทมีการบริหารจัดการควบคุมต้นทุน
ทำให้เมื่อเปรียบเทียบต้นทุนขายต่อรายได้จากการขาย ปี 2557 อยู่ที่ร้อยละ 61.11 ลดลงจากปี
2556 ซึ่งอยู่ที่ร้อยละ 62.25 ส่งผลให้มีอัตรากำไรขั้นต้นร้อยละ 38.89 เพิ่มขึ้นจากปีก่อน
ซึ่งอยู่ที่ร้อยละ 37.75

ค่าใช้จ่ายในการขายและบริหาร

ค่าใช้จ่ายในการขายและบริหาร ปี 2557 จำนวน 1,564.88 ล้านบาท คิดเป็นร้อยละ 22.63
ของรายได้รวม ซึ่งเพิ่มขึ้นเล็กน้อยเมื่อเปรียบเทียบกับปีก่อน
เนื่องจากการควบคุมค่าใช้จ่ายเป็นไปอย่างมีประสิทธิภาพ ซึ่งค่าใช้จ่ายที่เพิ่มขึ้น
เป็นค่าตอบแทนพนักงานขาย ได้แก่ ค่าคอมมิชชั่น ค่าล่วงเวลา
ค่าเบี้ยเลี้ยงและเงินรางวัลจากการขาย ที่สูงขึ้นตามจำนวนพนักงาน และยอดขายที่เพิ่มขึ้น

ส่วนแบ่งกำไรจากเงินลงทุนในการร่วมค้า

ส่วนแบ่งกำไรจากเงินลงทุนในการร่วมค้า มีจำนวน 3.54 ล้านบาท เพิ่มขึ้นร้อยละ 6.31
จากปีก่อน

ค่าใช้จ่ายทางการเงิน

ในปี 2557 มีจำนวน 13.83 ล้านบาท ลดลงร้อยละ 4.88 จากปีก่อน
เนื่องจากดอกเบี้ยจ่ายของสัญญาเช่าการเงินลดลง และเงินฝากพนักงานซึ่งเป็นสวัสดิการอย่างหนึ่ง

กำไรสุทธิ

บริษัทฯ มีกำไรสุทธิ 1,041.18 ล้านบาท เพิ่มขึ้นร้อยละ 10.26 เมื่อเปรียบเทียบกับปีก่อน
และมีอัตรากำไรสุทธิร้อยละ 15.06 ของรายได้รวม
ซึ่งมีผลมาจากยอดขายและรายได้อื่นที่เพิ่มมากขึ้น ทำให้มีกำไรต่อหุ้นอยู่ที่ 2.31 บาทต่อหุ้น

3. ความสามารถในการบริหารทรัพย์สิน

ณ วันที่ 31 ธันวาคม 2557 สินทรัพย์รวมมีมูลค่า 5,949.31 ล้านบาท เพิ่มขึ้นจาก ณ วันที่ 31
ธันวาคม 2556 จำนวน 639.68 ล้านบาท ประกอบด้วยสินทรัพย์หลัก ได้แก่ สินทรัพย์หมุนเวียน
2,817.59 ล้านบาท คิดเป็นร้อยละ 47.36 ของสินทรัพย์รวม
โดยรายการที่เพิ่มขึ้นมาจากเงินลงทุนชั่วคราว ซึ่งส่วนใหญ่เป็นเงินฝากประจำในสถาบันการเงิน
ทำให้บริษัทได้รับผลตอบแทนที่ดี

ส่วนลูกหนี้การค้าและลูกหนี้อื่น จำนวน 791.15 ล้านบาท คิดเป็นร้อยละ 13.30 ของสินทรัพย์รวม
เพิ่มขึ้นจากปีก่อนร้อยละ 4.15 ลูกหนี้ส่วนใหญ่เป็นห้างฯ ร้านค้าขนาดใหญ่
ได้มีการสั่งซื้อสินค้าสำรองไว้ช่วงปลายปี 2557 มากขึ้น ซึ่งจะชำระหนี้ตรงตามกำหนดเวลา
นอกจากนี้บริษัทฯ ได้กันสำรองค่าเผื่อหนี้สงสัยจะสูญเป็นจำนวน 0.1 ล้านบาท
ซึ่งเพียงพอสำหรับหนี้ที่ค้างนาน ทั้งนี้ระยะเวลาเก็บเงินจากลูกหนี้เฉลี่ย 40 วัน
โดยมีลูกค้าที่เป็นขายสดประมาณร้อยละ 30 และขายเชื่อร้อยละ 70 โดยในปี 2557
ระยะเวลาเก็บเงินเฉพาะลูกหนี้ขายเชื่อ เฉลี่ยอยู่ที่ 55วัน และบริษัทให้เครดิต 30วันแก่ลูกค้า

ในส่วนของสินทรัพย์ไม่หมุนเวียน จำนวน 3,131.72 ล้านบาท คิดเป็นร้อยละ 52.64
ของสินทรัพย์รวม เพิ่มขึ้นจากปีก่อนร้อยละ 1.60 มาจากเงินลงทุนระยะยาวในกองทุนส่วนบุคคล
โดยมีการลงทุนในหลักทรัพย์ที่มีอายุเกิน 1ปีมากขึ้น เพื่อให้บริษัทได้ผลตอบแทนที่ดีขึ้น
และมีการลงทุนซื้อโปรแกรมคอมพิวเตอร์ (Business Intelligence)

ณ วันที่ 31 ธันวาคม 2557 ส่วนของผู้ถือหุ้นมีจำนวน 4,626.49 ล้านบาท คิดเป็นร้อยละ 77.77
ของหนี้สินและส่วนของผู้ถือหุ้น เพิ่มขึ้นจาก ณ วันที่ 31 ธันวาคม 2556 จำนวน 545.72 ล้านบาท
เป็นผลมาจากกำไรสุทธิที่เพิ่มขึ้น และส่วนที่ลดลงมาจากการจ่ายเงินปันผลให้ผู้ถือหุ้น จำนวน 495
ล้านบาท ทำให้มีมูลค่าตามบัญชี 10.28 บาทต่อหุ้น เพิ่มขึ้นจากปี 2556 ซึ่งอยู่ที่ 9.07 บาทต่อหุ้น
และมีอัตราผลตอบแทนผู้ถือหุ้นอยู่ที่ร้อยละ 23.92

4. สภาพคล่องและความเพียงพอของเงินทุนของบริษัท

สำหรับปี สิ้นสุดวันที่ 31 ธันวาคม 2557 บริษัทมีเงินสดสุทธิได้มาจากกิจกรรมดำเนินงาน
1,457.74 ล้านบาท เพิ่มขึ้นจากปีก่อน จำนวน 86.17 ล้านบาท หรือคิดเป็นร้อยละ 6.28

กระแสเงินสดสุทธิใช้ไปจากกิจกรรมลงทุน 1,875.06 ล้านบาท เพิ่มขึ้น 1,284.63 ล้านบาท
หรือคิดเป็นร้อยละ 217.58
โดยเงินสดที่ใช้ไปส่วนใหญ่เป็นการลงทุนชั่วคราวโดยการฝากประจำตั้งแต่ 3 เดือน ถึง 1ปี
ซึ่งมีอัตราผลตอบแทนมากกว่าการลงทุนชั่วคราวประเภทอื่นและมีการซื้อเครื่องจักรและอุปกรณ์ต่างๆ
ในการดำเนินงาน

กระแสเงินสดสุทธิใช้ไปจากกิจกรรมจัดหาเงิน 571.29 ล้านบาท เพิ่มขึ้น 7.15 ล้านบาท
หรือคิดเป็นร้อยละ 1.27 ส่วนใหญ่เป็นการชำระหนี้สินตามสัญญาเช่าการเงิน จากการทำ Leasing
รถในการจัดส่ง ขนส่งสินค้า และมีการจ่ายเงินปันผล 2 ครั้ง เป็นจำนวนเงิน 495 ล้านบาท

ส่งผลให้บริษัทมีเงินสดและรายการเทียบเท่าเงินสดจำนวน 124.64 และ ณ วันที่ 31 ธันวาคม
2557 บริษัทมีอัตราส่วนสภาพคล่อง 2.64 เท่า เพิ่มขึ้นจากปี 2556 ซึ่งอยู่ที่ 2.25 เท่า
สำหรับระยะเวลาขายสินค้าอยู่ที่ 1วัน ระยะเวลาเก็บหนี้เฉลี่ย 40 วัน ลดลงจากปีก่อน 1วัน
และระยะเวลาชำระหนี้เฉลี่ย 69 วัน ซึ่งเท่ากับปีก่อน ทำให้บริษัทมีรอบหมุนเวียนเงินสด (Cash
Cycle) อยู่ที่ 28 วัน จะเห็นได้ว่าบริษัทมีสภาพคล่องอยู่ในเกณฑ์ที่ดีขึ้น
สามารถบริหารจัดการเงินทุนในการประกอบธุรกิจอย่างรอบคอบเพื่อให้เกิดประโยชน์สูงสุด

5. ภาระผูกพันด้านหนี้สินและการบริหารจัดการภาระนอกงบดุล

ณ วันที่ 31 ธันวาคม 2557 บริษัทมีหนี้สินรวมจำนวน 1,322.82 ล้านบาท เพิ่มขึ้นจากปี 2556
จำนวน 93.96 ล้านบาท ส่วนใหญ่มาจากเจ้าหนี้การค้าและเจ้าหนี้อื่น
ซึ่งเป็นการซื้อวัตถุดิบและบรรจุภัณฑ์ที่ใช้ในการผลิตสินค้า สำหรับภาระผูกพันอื่น
ส่วนใหญ่เกิดจากสัญญาซื้อเครื่องจักร และสัญญาเช่าดำเนินงานที่เกี่ยวข้องกับการเช่าที่ดิน
และการเช่าอาคารที่ใช้เป็นศูนย์กระจายสินค้า ทั้งนี้บริษัทมีอัตราส่วนหนี้สินต่อส่วนของผู้ถือหุ้น 0.29
เท่า ซึ่งอยู่ในระดับต่ำมาตลอด มีอัตราส่วนความสามารถในการชำระดอกเบี้ย 134.59 เท่า
และอัตราส่วนความสามารถชำระภาระผูกพัน 1.62 เท่า
ซึ่งแสดงให้เห็นถึงเสถียรภาพของโครงสร้างเงินทุนของบริษัท
และความสามารถในการชำระหนี้และภาระผูกพันของบริษัท
โดยบริษัทไม่มีการกู้ยืมเงินจากสถาบันการเงินต่าง ๆ

6. ปัจจัยที่มีผลกระทบต่อผลการดำเนินงานหรือฐานะการเงินในอนาคต

ในช่วง 1 ปีกว่า ๆ นับจากนี้ บริษัทวางแผนการใช้เงินเพื่อลงทุนก่อสร้างโรงงานแห่งใหม่
ที่นิคมอุตสาหกรรมบางชัน ประมาณ 500 ล้านบาท หรือคิดเป็นประมาณร้อยละ 8.4
ของสินทรัพย์รวม
จากโครงการลงทุนที่จะมีขึ้นนี้ทำให้บริษัทจะมีกระแสเงินสดใช้ไปในการลงทุนเพิ่มมากขึ้น
เมื่อโครงการเสร็จสมบูรณ์ บริษัทสามารถขยายกำลังการผลิตสินค้าเพิ่มขึ้น
และทันต่อความต้องการของผู้บริโภค
เป็นการเพิ่มยอดขายและเปลี่ยนเป็นผลตอบแทนต่อผู้ถือหุ้นที่สูงขึ้น

ในปัจจุบันมีผู้ประกอบการธุรกิจเบเกอรี่เกิดขึ้นมากมาย ทั้งผู้ผลิตรายใหญ่ รายย่อย ร้านเบเกอรี่แบบ
โฮมเมด รวมทั้งร้านค้าปลีกขนาดใหญ่ที่มีแผนกผลิตขนมปังเอง
ทำให้การแข่งขันในธุรกิจนี้เพิ่มสูงขึ้นเรื่อย ๆ แต่อย่างไรก็ตาม บริษัทยังคงพยายามรักษาฐานลูกค้า
และขยายไปสู่กลุ่มเป้าหมายใหม่ให้มากขึ้น ด้วยการรักษาคุณภาพ และความสด
ใหม่ของผลิตภัณฑ์ที่ออกสู่ผู้บริโภค
ทั้งความมุ่งมั่นในการพัฒนาผลิตภัณฑ์ให้มีความหลากหลายเป็นการเพิ่มทางเลือก
และตอบสนองความต้องการของผู้บริโภค
ประกอบกับการพัฒนาด้านโลจิสติกส์เพื่อให้การกระจายสินค้าสามารถเข้าถึงผู้บริโภคได้ทั่วถึงมากขึ้น

จากกระแสการรักษาสุขภาพทำให้ผู้บริโภคหันมาให้ความสำคัญในการเลือกซื้อสินค้ามากขึ้น
ซึ่งบริษัทได้ให้ความสำคัญในด้านนี้เช่นกัน จึงให้ความใส่ใจในการคัดเลือกวัตถุดิบที่มีคุณภาพ
และมีประโยชน์ต่อผู้บริโภค เพื่อให้ลูกค้าได้ไว้วางใจในผลิตภัณฑ์ของบริษัท